Mängu idee tekkis autoril oma õpingute ajal Harvardi ülikoolis, kus ta õppis 19. sajandi Euroopa ajalugu - täpsemalt poliitgeograafia õppeainest. Mäng algabki 20. sajandi alguses (1901), mil seitse suurriiki (Inglismaa, Prantsusmaa, Saksa Keisririik, Türgi Impeerium, Venemaa, Itaalia ning  Austria-Ungari) valitsesid Euroopa korra üle. Kaardil on kokku 34 suurlinna või varustuskeskust, mille äravõtmine viimaks ka võidu peaks tagama. Iga aasta kestab kaks käiku - kevad ja sügis. Sügisel toimub nn. peade lugemine ehk võrreldakse suurlinnade arvu laualolevate meeste arvuga. Kui riigil on linnu rohkem, võib ta kodumaal värvata üksusi. Kui mitte, siis peab ta sõdureid teenistusest vabastama. Palga saamatajäämisel hakkavad üksused tasapisi deserteeruma.